
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 45 

27 Φεβρουάριου 2014 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

Πράξη 7 της 27.2.2014 

Συνυπογραφή από το Ελληνικό Δημόσιο του Σχεδίου 
Σύμβασης Αγοραπωλησίας Μετοχών της ΕΛΛΗΝΙ¬ 
ΚΟ Α.Ε. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τη διάταξη της παραγράφου 2β του άρθρου 5 του ν. 
3986/2011 (Α' 152), όπως αυτή προστέθηκε με τη διάταξη 
της παραγράφου 3β του άρθρου 46 του Ν. 4238/2014 
«Πρωτοβάθμιο Εθνικό Δίκτυο Υγείας (Π.Ε.Δ.Υ.), αλλαγή 
σκοπού Ε.Ο.Π.Υ.Υ. και λοιπές διατάξεις» (Α' 38). 

2. Τις διατάξεις των άρθρων 2, 5,10 και 90 του Κώδι¬ 
κα Νομοθεσίας για την Κυβέρνηση και τα Κυβερνητικά 
Όργανα (Π.Δ. 63/2005, Α' 98). 

3. Τις διατάξεις των άρθρων 1,2,3, 5, 9,18 και 19 του 
Ν. 3986/2011 «Επείγοντα Μέτρα Εφαρμογής Μεσοπρόθε¬ 
σμου Πλαισίου Δημοσιονομικής Στρατηγικής 2012-2015», 
(Α' 152), ιδίως δε τη διάταξη του τελευταίου εδαφίου της 
παραγράφου 2 του άρθρου 5, όπως αυτή προστέθηκε με 
την παράγραφο 5δ του άρθρου 7 του Ν. 4038/2012 (Α' 14). 

4. Το κεφάλαιο Β' II του Ν. 3985/2011 «Μεσοπρόθεσμο 
Πλαίσιο Δημοσιονομικής Στρατηγικής 2011-2015» (Α' 151), 
όπου αποτυπώνεται το προβλεπόμενο από το άρθρο 6Α 
του Ν. 2362/1995 Πρόγραμμα Αποκρατικοποιήσεων της 
περιόδου ετών 2011-2015, όπως το άρθρο αυτό προστέ¬ 
θηκε με το άρθρο 9 του Ν. 3871/2010 (Α' 141). 

5. Το σημείο III «Ακίνητη Περιουσία» του πίνακα που 
περιέχεται στο Παράρτημα IV «Πρόγραμμα Αποκρατι¬ 
κοποιήσεων» του Μνημονίου Οικονομικής και Χρημα¬ 
τοπιστωτικής Πολιτικής του Μνημονίου Συνεννόησης 
μεταξύ της Ελληνικής Δημοκρατίας, της Ευρωπαϊκής 
Επιτροπής και της Τράπεζας της Ελλάδος, το οποίο κυ¬ 
ρώθηκε με το άρθρο 1 παρ. 2 του Ν. 4046/2012 «Εγκριση 
των Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας» 
(Α' 28/2012). 


6. Το Τμήμα II του Κεφαλαίου «Αποκρατικοποιήσεις» 
του Παραρτήματος I του Ν. 4093/2012 «Μεσοπρόθεσμο 
Πλαίσιο Δημοσιονομικής Στρατηγικής 2013-2016» (Α' 222). 

7. Τις υπ’ αρ. 225/07.01.2013 (Β' 15) και 234/25-4-2013 
(Β' 1020), περίπτωση 39 του Κεφαλαίου III ) αποφάσεις 
της Διϋπουργικής Επιτροπής Αναδιαρθρώσεων και Απο¬ 
κρατικοποιήσεων με θέμα τη μεταφορά στην ανώνυμη 
εταιρεία «Ταμείο Αξιοποίησης Ιδιωτικής Περιουσίας του 
Δημοσίου» περιουσιακών στοιχείων του Δημοσίου κατά 
τις διατάξεις του Ν. 3986/2011. 

8. Τις διατάξεις των άρθρων 1-9 του Ν. 4062/2012 
«Αξιοποίηση του πρώην Αεροδρομίου Ελληνικού - Πρό¬ 
γραμμα ΗΛΙΟΣ - Προώθηση της χρήσης ενέργειας από 
ανανεώσιμες πηγές (Ενσωμάτωση Οδηγίας 2009/28/ 
ΕΚ) - Κριτήρια Αειφορίας Βιοκαυσίμων και Βιορευστών 
(Ενσωμάτωση Οδηγίας 2009/30/ΕΚ)» (Α' 70). 

9. Την από 6 Δεκεμβρίου 2013 πρόσκληση της ΤΑΙΠΕΔ 
Α.Ε. στους προεπιλεγέντες επενδυτές για την υποβολή 
προσφορών για την απόκτηση της πλειοψηφίας του 
μετοχικού κεφαλαίου της εταιρείας ΕΛΛΗΝΙΚΟ Α.Ε. 

10. Την ανάγκη άμεσης έγκρισης του Σχεδίου Σύμβα¬ 
σης Αγοραπωλησίας Μετοχών της Ελληνικό Α.Ε. 

11. Την από 25.2.2014 εισήγηση του Δ.Σ. του ΤΑΙΠΕΔ. 

12. Την από 27-2-2014 πρόταση του Πρωθυπουργού. 

13. Το γεγονός ότι από την παρούσα Πράξη δεν προκα- 
λείται δαπάνη σε βάρος του Κρατικού Προϋπολογισμού. 

14. Το γεγονός ότι μετά την υποβολή των δεσμευτικών 
προσφορών από τους προεπιλεγέντες επενδυτές και 
προ της ανάδειξης πλειοδότη και της υπογραφής της 
Σύμβασης, θα αξιολογηθεί βάσει του προσφερόμενου 
τιμήματος κατά πόσον η σύναψη της Σύμβασης είναι 
συμφέρουσα για το Ελληνικό Δημόσιο. 

15. Τ ο γεγονός ότι μετά την ανακήρυξη του πλειοδότη 
και προ της υπογραφής της Σύμβασης θα έχει προηγη- 
θεί ο προβλεπόμενος στην παράγραφο 4 του άρθρου 9 
του Ν. 3986/2011 προσυμβατικός έλεγχος του Ελεγκτικού 
Συνεδρίου επί του Σχεδίου της Σύμβασης. 

16. Το γεγονός ότι όρος για τη θέση της Συμβάσεως 
σε ισχύ αποτελεί η με νόμο κύρωσή της από τη Βουλή 
των Ελλήνων, αποφασίζει: 

1. Τη συνυπογραφή από το Ελληνικό Δημόσιο, ως εκ 
τρίτου συμβαλλομένου, του Σχεδίου Σύμβασης Αγορα¬ 
πωλησίας Μετοχών της ΕΛΛΗΝΙΚΟ Α.Ε. ως προς τους 
όρους αυτής που αφορούν σε πράξεις ή παραλείψεις 
των οργάνων του, εφόσον οι όροι αυτοί εγκριθούν προ- 

ηγουμένως από το Ελεγκτικό Συνέδριο στο πλαίσιο του 
προβλεπόμενου στην παράγραφο 4 του άρθρου 9 του 
Ν. 3986/2011 προσυμβατικού ελέγχου και κυρωθούν από 
τη Βουλή των Ελλήνων κατά τα οριζόμενα στο άρθρο 
2.2 (ί) του Σχεδίου Σύμβασης, με στόχο την υλοποίηση 
του επενδυτικού προγράμματος για την ανάπτυξη της 
έκτασης του πρώην αεροδρομίου Ελληνικού. 

2. Την παροχή εξουσιοδότησης στους Υπουργούς 
Οικονομικών, Υποδομών, Μεταφορών και Δικτύων, Πε¬ 
ριβάλλοντος, Ενέργειας και Κλιματικής Αλλαγής, Πολι¬ 
τισμού και Αθλητισμού και Τουρισμού για τη συνυπο- 
γραφή για λογαριασμό του Ελληνικού Δημοσίου της 


Σύμβασης Αγοραπωλησίας Μετοχών της ΕΛΛΗΝΙΚΟ Α.Ε., 
σύμφωνα με τα προαναφερόμενα στην παρ. 1. 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
Ακριβές Αντίγραφο 

Ο Γενικός Γραμματέας της Κυβέρνησης 
ΠΑΝΑΓΙΩΤΗΣ Δ. ΜΠΑΛΤΑΚΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

